පර්සියාව අත්පත් කර ගැනීමෙන් පසු ඇලෙක්සැන්ඩර් තමා දෙවියකු යැයි සිතා කටයුතු කළේය. හමුදා භටයන් මහ මග හමු වූ විට වචනයෙන් පමණක් සුබ පැතීමෙන් නොනැවතී පර්සියානුවන් මෙන් එකිනෙකා සිපගත යුතු බවට නීති පැනවීය. මෙය නොරිස්සූ හමුදා නායකයන් පිරිසක් ඇලෙක්සැන්ඩර් ඝාතනය කිරීම සඳහා සැලසුම් කළහ. එයට සම්බන්ධ සත්දෙනකු අත්අඩංගුවට ගත් ඔහු ඔවුන් සියලු දෙනා ඝාතනය කළේය. එම කුමන්ත‍්‍රණයට නායකත්වය දී තිබුණේ පාර්මේනියන්ගේ පුත‍්‍රයා වූ පිලොටස් විසිනි. පාර්මේනියන් දෙවැනි පිලිප් රජුගේ හා ඇලෙක්සැන්ඩර්ගේ හමුදාපතිවරයා වූ අතර ඇරිස්ටෝටල් පඬිවරයාගේ බෑණනුවන් විය. එමෙන්ම ඔහු ඇලෙක්සැන්ඩර්ගේ හමුදා නායකයා මෙන්ම භාණ්ඩාගාරයේ සහ සැපයුම් අංශවල පාලනය ගෙන ගිය හමුදා අනුකණ්ඩයේද ප‍්‍රධානියා විය. පිලොටස් මරා දැමීම හේතුවෙන් පාර්මේනියන් තමාට එරෙහිව නැගී සිටිනු ඇතැයි බියපත් ඇලෙක්සැන්ඩර් ක්‍රි. පූ. 330දී තම හමුදාවේ විශිෂ්ටතම ජෙනරල්වරයා වූ 70 හැවිරිදි පාර්මේනියන්ද මරා දැමීය. ඇලෙක්සැන්ඩර්ගේ නියෝගය මත ක්ලෙයැන්ඩර් සහ සිටැල්සස් නම් හමුදා නිලධාරීන් දෙදෙනා හුදෙකලා ස්ථානයක දී පහර දී පාර්මේනියන් මරාදැමූහ. ක්‍රි. පූ 328දී ඇලෙක්සැන්ඩර් තවත් සමීප හමුදා ප‍්‍රධානියකු වූ ක්ලෙයිටස් ද හෙල්ලයකින් ඇණ ඝාතනය කළේය. ඇලෙක්සැන්ඩර් පර්සියානුවකු බවට පත් වීම පිළිබඳව නොරිස්සූ ක්ලෙයිටස් ඔහුගේ හැසිරීම ප‍්‍රසිද්ධියේ විවේචනය කිරීම ඔහු ඝාතනය කිරීමට නිමිත්ත විය.
ඇලෙක්සැන්ඩර් ඝාතන කිරීමට සැලසුම් කලේ කවුද?
හමුදා නායකයන් පිරිසක්